== Den lutherske kirke ==
Efter reformationen blev kirken på Færøerne del af den lutherske [[Danmark-Norge|dansk-norske]] statskirke, med kongen i København som overhoved. Fra [[1539]] til [[1557]] var der et evangelisk-luthersk bispedømme på Færøerne, men efter 1557 var den lutherske kirke på Færøerne organiseret som et [[provsti]] under forskellige bispedømmer. Det var underlagt [[Bjørgvin Stift|biskoppen i Bergen]] fra 1557 til [[1709]], så [[Sjællands Stift]] frem til [[1720]], [[Islands Stift]] fra 1720 til [[1775]] og så Sjællands Stift igen (efter 1922 videreført som [[Københavns Stift]]) til Færøerne igen blev eget bispedømme [[1990]]. Før havde provsten i Torshavn [[1963]] fået status som ''stedfortrædende biskop''. 29. juli [[2007]] blev den lutherske kirke på Færøerne en selvstændig kirke uafhængig af [[Folkekirken|den danske kirke]] under navnet [[Færøernes folkekirke|''Fólkakirkjan'']], men er fortsat en statskirke, nu underlagt [[Færøernes Landsstyre]].
Religion Kultur